Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 30
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 15.11.2023 г. 

Днес, 15.11.2023 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 01.11.2023 г. – 14.11.2023 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 07.11.2023 г. – 14.11.2023 г. 
и
1.1. ПРИЕМА ЗА СВЕДЕНИЕ уведомлението от председателя на Районен съд – Велико Търново за прекратяване на трудовото правоотношение със съдебен служител на длъжност „съдебен деловодител“, считано от 01.12.2023 г. 
и	
ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „съдебен деловодител“, както и назначаване на съдебен служител по реда на чл. 68, ал. 1, т. 4 в Районен съд – Велико Търново.

1.2. ПРИЕМА ЗА СВЕДЕНИЕ уведомлението от председателя на Районен съд – Кюстендил за прекратяване на трудовото правоотношение със съдебен служител на длъжност „съдебен секретар“, считано от 15.11.2023 г. 
и	
ДАВА СЪГЛАСИЕ за назначаване на съдебен служител по реда на чл. 343 от ЗСВ и чл. 138 от ПАС за 1 /една/ щ. бр. за длъжност „съдебен секретар в Районен съд – Кюстендил.

	1.3. ПРИЕМА ЗА СВЕДЕНИЕ уведомлението от председателя на Районен съд – Несебър за придобиване право на пенсия за осигурителен стаж и възраст на съдебен служител, заемащ длъжност „административен секретар“, считано от 04.10.2023 г.
	и
ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „административен секретар“ в Районен съд – Несебър.
НЕ ВЪЗРАЗЯВА оставането на работа на съдебния служител, заемащ длъжност „административен секретар“ до назначаване на служител след провеждане на конкурс в Районен съд – Несебър.

1.4. ПРИЕМА ЗА СВЕДЕНИЕ уведомлението от председателя на Районен съд – Червен Бряг за назначаване на съдебен служител, след провеждане на конкурс, на длъжност „съдебен секретар“, считано от 13.11.2023 г.

2. ОТНОСНО: Становище /положително/ рег. индекс ВСС-11770/09.11.2023 г. от председателя на Окръжен съд – Кюстендил във връзка с решение на КСА-СК по протокол № 28/25.10.2023 г., т. 1.1. за съкращаване на 1 /една/ щ. бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ  становището на председателя на Окръжен съд – Кюстендил за съкращаване на 1 /една/ щ. бр. за длъжност „чистач“ /решение на КСА-СК по протокол № 28/25.10.2023 г., т. 1.1/. 
2.2. Внася в заседание на Съдийската колегия на ВСС, за разглеждане и произнасяне.

3. ОТНОСНО: Искане рег. индекс ВСС-1426715.11.2023 г. от председателя на   Районен съд – Горна Оряховица за разкриване на 1 /една/ щ. бр. за длъжност „съдебен статистик“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен статистик“ по щата на Районен съд – Горна Оряховица.
МОТИВИ: С решение на Пленума на ВСС по протокол № 28/09.10.2023 г., т. 1 е разкрит 1 щат за съдия. В сравнение с предходната 2022 г. броя на делата за разглеждане от един съдия месечно е увеличен  – 39,65 при 39,53 средно за РС , извън областните центрове. Районен съд – Горна Оряховица не разполага с щ. бр. за длъжност „съдебен статистик“. Функциите за длъжността са разпределени на други служители. Съотношението съдебни служители/съдии – 3,20 е под средното, което е 4,08. С цел своевременно изготвяне на статистическите отчети, единния формуляр за атестиране на съдиите, въвеждането на статистическата информация в ЦИС на МП и др., както и за оптимизиране и подобряване работата на отделните служби искането на председателя за разкриване на 1 щ. бр. за длъжност „съдебен статистик“ е основателно. 
Съотношението съдебни служители/съдии след разкриване на 1 щ. бр. за „съдебен статистик“ ще бъде 3,30, отново под средното за РС, извън областните центрове. 
3.2. Внася в заседание на Съдийската колегия на ВСС, за разглеждане и произнасяне.
3.3. След евентуално положително решение на Съдийската колегия на ВСС за разкриване на 1 /една/ щ. бр. за длъжност „съдебен статистик“ НЕ ВЪЗРАЗЯВА назначаване по реда на чл. 343, ал. 2 от ЗСВ на съдебен служител, заемащ длъжност „съдебен секретар“ на новоразкритата щ. бр. за длъжност „съдебен статистик“, както и обявяване и провеждане на конкурс за 1 /една/ щ. бр. за длъжност „съдебен секретар“ в Районен съд – Горна Оряховица.

4. ОТНОСНО: Запитване рег. индекс ВСС-13879/06.11.2023 г. от председателя на Районен съд – Тетевен относно преназначаване на съдебен служител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Въпросът е от компетентността на председателя на Районен съд – Тетевен.
Няма пречка съдебен служител, назначен след проведен конкурс за длъжност „призовкар“,  по преценка на председателя да бъде назначен по реда на чл. 343, ал. 2 от ЗСВ, в случай че отговаря на изискванията за длъжност „съдебен деловодител“. 

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ

ЧЛЕНОВЕ:
	Боян Магдалинчев..../п/…………

Севдалин Мавров …../п/………..

Драгомир Кояджиков…/п/……...

Стефан Гроздев……/п/…………